ప్రధాన మంత్రి కార్యాలయం
ఇకనామిక్ టైమ్స్ గ్లోబల్ బిజినెస్ సమిట్ ను ఉద్దేశించి ప్రసంగించిన ప్రధాన మంత్రి
2014వ సంవత్సరం నుంచి దేశం సహకార స్ఫూర్తి తోను, కార్యాచరణపరమైన సమన్వయం తోను, ఆలోచన ల కలయిక తోను ముందుకు పయనించింది: ప్రధాన మంత్రి
ప్రధాన మంత్రి శ్రీ నరేంద్ర మోదీ ఇకనామిక్ టైమ్స్ గ్లోబల్ బిజినెస్ సమిట్ ను ఉద్దేశించి ఈ రోజు న ప్రసంగించారు. ‘కొలాబరేట్ టు క్రియేట్: సస్టేనబుల్ గ్రోత్ ఇన్ ఎ ఫ్రాక్చర్డ్ వరల్డ్’ అనేది ఈ గ్లోబల్ బిజినెస్ సమిట్ 2020 తాలూకు స్థూలమైన ఇతివృత్తం గా ఉంది.
ప్రపంచం ఎదుర్కొంటున్న కరోనా వైరస్ బెదరింపును గురించి ప్రధాన మంత్రి ప్రస్తావిస్తూ, ఈ శిఖర సమ్మేళనానికి ఎంపిక చేసిన ఇతివృత్తం వర్తమాన కాలానికి తగినట్లు ఉందని అభివర్ణించారు. ‘‘ఈ సవాలు ను భారతదేశం, ప్రపంచం కలసికట్టు గా ఎదుర్కోవలసి ఉంది’’ అని కూడా ఆయన అన్నారు. ప్రతి యుగం లో కొత్త సవాళ్ళు తలెత్తుతాయి, ఆ సవాళ్లు సృజన కోసం సమన్వయాన్ని నెలకొల్పుకోవాలన్న మన భావన ను మరింత బలోపేతం చేస్తాయి అని ఆయన చెప్పారు.
సమాజం లో ఓ ఫలాన వర్గం వెల్లడించే అభిప్రాయమే ప్రజాభిప్రాయాన్ని మలచేదిగా ఉంటుందనే కాలం అంటూ ఒకటి ఉండేది అని ప్రధాన మంత్రి అన్నారు. ఏదైనా అంశం పై ఆ వర్గానికి చెందిన వారు వ్యక్తం చేసే ఆలోచనలను అంతిమం గా భావించడం జరిగేది అని ఆయన అన్నారు. ‘‘అయితే, సాంకేతిక విజ్ఞానం అభివృద్ధి చెందడం తోను, భావ ప్రసారం తాలూకు ప్రజాస్వామ్యీకరణ చోటు చేసుకోవడం తోను, ప్రస్తుతం సమాజం లోని అన్ని వర్గాల అభిప్రాయాల ను పట్టించుకోవడం ఆరంభం అయింది’’ అని ఆయన చెప్పారు.
‘‘యథాపూర్వ స్థితి ని మార్చాలి అని మనం కోరుకుంటున్నాం. అయితే మన విమర్శకులు అలా కోరుకోవడం లేదు’’ అని ప్రధాన మంత్రి అన్నారు. సరి అయిన పనిని చేసే వారికి విమర్శకుల ఆమోదం దొరకదు అని కూడా ఆయన అన్నారు. శరణార్థుల హక్కుల ను గురించి వకాల్తా పుచ్చుకొని మాట్లాడేటటువంటి వారు ప్రస్తుతం సిఎఎ ను వ్యతిరేకిస్తున్నారని, శరణార్థుల కోసమే సిఎఎ కు చట్ట రూపాన్ని ఇవ్వడమైందని ఆయన వివరించారు. రాజ్యాంగాన్ని నమ్మే వారే 370వ అధికరణం రద్దు ను వ్యతిరేకిస్తున్నారు అని కూడా ఆయన అన్నారు.
‘‘ఏదైనా పని చేయడాని కంటే నీతుల ను వల్లెవేయడం సులభతరం’’ అని చెప్పిన రామ్ చరిత్ మానస్ లోని ఒక ఉవాచ ను ప్రధాన మంత్రి ప్రస్తావించి, ప్రభుత్వం పాలన లోని అనుకూలత కంటే, పాలన లోని దోష నిర్ధారణ ను నమ్ముతోందని తెలిపారు. ‘‘సరి అయిన పని ని చేయాలి అనే దృఢ విశ్వాసం, యథాపూర్వ స్థితి ని ఛేదించాలన్న దృఢ విశ్వాసా లను ప్రభుత్వం నమ్ముతోందని, ప్రతి రంగం లో నిష్క్రియాపరత్వం అనే అనుకూలత నుంచి బయటపడుతున్నది’’ అని ఆయన చెప్పారు. ఈ సందర్భం లో డిబిటి, ఆర్ఇఆర్ఎ చట్టం, ఐబిసి, ముద్ర పథకం, చీఫ్ ఆఫ్ డిఫెన్స్ స్టాఫ్ పదవి ని ఏర్పాటు చేయడం, సాధారణ వర్గం లోని పేదల కు 10 శాతం రిజర్వేశన్ ను ఇవ్వడం వంటి ప్రభుత్వ చర్యల ను గురించి ఆయన ఒక్కటొక్కటిగా వివరించారు.
దేశం 2014వ సంవత్సరం నాటి నుంచి భావన లో సహకారం, కార్యాచరణ లో సమన్వయం, ఆలోచనల లో కలబోతల తో ముందుకు సాగింది అని ప్రధాన మంత్రి ప్రముఖం గా ప్రకటించారు. ‘‘ప్రస్తుతం, భారతదేశం నిలకడతనం కలిగినటువంటి వృద్ధి నమూనా ను ఆవిష్కరిస్తోంది, ఇది యావత్తు ప్రపంచానికి ప్రయోజనాన్ని అందిస్తోంది’’ అని ఆయన అన్నారు. గడచిన ఆరు సంవత్సరాల లో రాజమార్గాల నిర్మాణం జోరు ను అందుకోవడం, రైలుమార్గాల విద్యుతీకరణ, విమానాశ్రయాల లో అదనపు సామర్ధ్య కల్పన, ప్రధాన నౌకాశ్రయాల లో సరకు రవాణా స్థాయి ని పెంచడం తో పాటు ప్రధాన నౌకాశ్రయాల లో టర్న్ ఎరౌండ్ టైమ్ ను తగ్గించడం వంటి విశేషమైన కార్యసాధన లను గురించి ఆయన వివరించారు. ప్రభుత్వ విభాగాల లో గిరి గీసుకు పనిచేసే పద్ధతి ని తొలగించి, ఒక విభాగం తో మరొక విభాగం సహకరించుకొనే పద్ధతి ని అనుసరించడం ద్వారా దీనిని సాధించినట్లు కూడా ఆయన పేర్కొన్నారు.
ప్రపంచ ఆర్థిక వ్యవస్థ గత కొన్ని సంవత్సరాల లో బలహీనం అయినప్పటికీ కూడాను భారతదేశం బలపడుతూ వచ్చింది అని ప్రధాన మంత్రి అన్నారు. భారతదేశం ప్రపంచం లో 11వ అతిపెద్ద ఆర్థిక వ్యవస్థ గా ఉన్నది కాస్తా ప్రస్తుతం 5వ అతి పెద్ద ఆర్థిక వ్యవస్థ గా తన స్థానాన్ని మెరగుపరచుకొంది అని ఆయన అన్నారు. భారతదేశ ఆర్థిక వ్యవస్థ ను 5 ట్రిలియన్ డాలర్ విలువ గల ఆర్థిక వ్యవస్థ గా మలచాలన్న లక్ష్యాన్ని నెరవేర్చడానికి ప్రభుత్వం నాలుగు వేరు వేరు స్థాయిల లో :
ఒకటోది - ప్రైవేటు రంగం తో జతపడటం;
రెండోది - నిష్పాక్షికమైనటువంటి స్పర్ధ;
మూడోది - సంపద ను సృష్టించడం;
ఇక నాలుగోది - అతి పాతవి అయిన చట్టాల ను రద్దు చేయడం..
కృషి చేస్తోందని ఆయన ప్రకటించారు.
మౌలిక సదుపాయాల కల్పన రంగం లో 100 లక్షల కోట్ల రూపాయల కు పైగా పెట్టుబడి కి సంబంధించిన ఒక మార్గసూచీ ని ప్రభుత్వం తయారు చేసిందని, సార్వజనిక- ప్రైవేటు భాగస్వామ్యం  ద్వారా దేశాభివృద్ధి కి శక్తివంతమైన ప్రగతిశీల చోదనం  అనే ఒక మార్గాన్ని ఎంపిక చేసుకొందని ప్రధాన మంత్రి తెలిపారు. ఆర్థిక వ్యవస్థ లో మరిన్ని రంగాల ను ప్రైవేటు రంగం కోసం ప్రభుత్వం తెరుస్తోంది అని ఆయన అన్నారు. ‘‘నిష్పాక్షికమైనటువంటి పోటీ ని ప్రోత్సహించడానికి గాను అవినీతి పైన, ఆశ్రిత పక్షపాతం పైన తీవ్ర చర్యలు తీసుకోవడం జరుగుతుంది’’ అని ఆయన అన్నారు.
ప్రభుత్వం సీదా సాదాతనం, క్రమబద్ధీకరణ, పారదర్శకత్వం లపై శ్రద్ధ వహిస్తోంది అని ప్రధాన మంత్రి స్పష్టం చేశారు. ప్రస్తుతం భారతదేశం లో ప్రపంచం లోని పెద్ద దేశాలన్నిటి లోకి అతి తక్కువ కార్పొరేట్ టాక్స్ అమలవుతోందని, అంతేకాకుండా భారతదేశం కేవలం అయిదు సంవత్సరాల లో ‘ఈజ్ ఆఫ్ డూయింగ్ బిజినెస్’ తాలూకు స్థానాల లో తన స్థానాన్ని 77 ర్యాంకుల మేరకు మెరగుపర్చుకొందని ఆయన అన్నారు. ‘‘2019వ సంవత్సరం లో 48 బిలియన్ డాలర్ విలువైన విదేశీ ప్రత్యక్ష పెట్టుబడి దేశం లోకి తరలి వచ్చింది. 19 బిలియన్ డాలర్ విలువ కలిగిన ప్రైవేటు ఎక్విటీ తో పాటు వెంచర్ కేపిటల్ ఇన్వెస్ట్మెంట్ కూడా వచ్చింది’’ అని కూడా ఆయన వెల్లడించారు.
ప్రభుత్వం ప్రతి స్థాయి లో సంబంధిత వర్గాలన్నిటి తో నిలకడ గా సంప్రదింపులను జరుపుతోందని, వాటి ప్రతిస్పందన ను లెక్కలోకి తీసుకొంటూ ప్రధాన నిర్ణయాలను చేస్తోందని ప్రధాన మంత్రి అన్నారు. అంతర్జాతీయ సౌర కూటమి , కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్  ల వంటి అంతర్జాతీయ సంస్థ లను ఏర్పాటు చేయడం లో భారతదేశం పోషిస్తున్న పాత్ర ను గురించి ప్రధాన మంత్రి ప్రముఖం గా ప్రస్తావించారు. ‘‘ఒక్క జాతీయ స్థాయి లోనే కాకుండా అంతర్జాతీయ స్థాయి లో కూడా సంస్థ ల ఏర్పాటు కు మేము కలసి పని చేస్తున్నాం’’ అని ఆయన అన్నారు.
21వ శతాబ్దం అనేక అవకాశాల తో నిండి ఉందని, ఏమైనప్పటికీ ప్రస్తుతం ప్రపంచ స్థాయి లో ఉమ్మడి ఏకాభిప్రాయం అనేది కొదవ గా ఉందని ప్రధాన మంత్రి అన్నారు. మారుతున్న ప్రపంచ స్థితుల కు అనుగుణంగా భారతదేశం పెద్ద మార్పుల ను తీసుకు వచ్చింది అని ఆయన చెప్పారు. భారతదేశ విదేశీ విధానాన్ని గురించి ఆయన మాట్లాడుతూ, ‘‘భారతదేశం ఇదివరకు దూరాన్ని పాటిస్తూ తటస్థం గా నిలబడింది. అయితే, నేటి కాలం లో భారతదేశం తటస్థంగా ఉంటూనే మైత్రి బంధాన్ని ఏర్పరచుకొంటూ కలసికట్టుగా ముందుకు పయనిస్తోంది’’ అన్నారు.